Aşadar, ai vorbit doar cu mine şi cu poliţistul
şi nu ai văzut pe nimeni înainte să sosim noi?
Pot să iau asta? Mulţumesc. Bună, Tamika!
Mai am câteva întrebări. Mă întorc imediat.
Am fost reţinut la tribunal. Am înţeles că e vorba de un copil.
- Fiul lui Fred şi al lui Joy Peterson. - Ollie?
Nu, cel mic, Frankie. E de rău, Ralph.
- El a sunat? - Da.
Nu ar trebui să fie aici. Roagă pe cineva să-l ducă acasă.
Spune-i să-l ţină acolo până ajung eu.
George, caută camere de supraveghere în zonă,
la magazine, la case, la semafoare,
şi întreabă din casă în casă dacă a văzut cineva ceva.
Detectiv Anderson. Yune Sablo, GBI.
Loot, mulţumesc că ai venit aşa de repede.
Te putem ajuta să cercetezi zona. Spune-mi de ce ai nevoie.
Mulţumesc. Am un detectiv mai puţin. Ea e...
Da. Ne-am cunoscut.
Legistul spune că ţesutul muscular al trunchiului e sfâşiat
şi că sunt urme de dinţi pe margine.
- Animale? - Nu.
Plimbam câinele.
De unde ai plecat?
De la mine de acasă. Strada Mulberry 246.
Cât era ceasul?
Era 5:00. Ca întotdeauna. Am coborât panta,
am luat-o pe strada Barnham şi m-am îndreptat spre parc.
Mergem des acolo. Câinele ştie drumul.
- Te-ai oprit undeva? - Nu, domnule.
Ai ajuns în parc la...
În jurul orei 5:15.
Ai văzut pe cineva pe drum?
Nu.
Ţi-a atras atenţia ceva neobişnuit?
Când am trecut pe lângă parcarea de la intrarea în parc,
am văzut o dubă.
Am observat-o fiindcă parcarea se goleşte la scurt timp după ora cinci
şi era singurul vehicul din parcare.
Poţi descrie duba?
Era albă.
Uşi duble în spate, ca la o dubă de livrări.
Ai văzut litere sau numere pe lateralul caroseriei?
Nu.
Ai văzut numărul de înmatriculare?
- Îmi pare rău. - Nu-i nimic.
După ce l-ai văzut pe băiat,
l-ai atins, poate, să verifici dacă era în viaţă sau din alt motiv?
Dacă era în viaţă?
Aşa... Micul dejun special din ziua meciului.
Numai ciudăţenii.
Credeam că le faci mov.
Tati a rămas fără colorant alimentar,
iar roşul şi albastrul dau culoarea mov. Aşa că e verde.
Galbenul şi roşul dau portocaliu.
Nu am înţeles de ce albastrul şi galbenul dau culoarea verde.
- Nu are logică. - Cine va câştiga azi, fetelor?
- Dragonii tăi. - Dragonii. Ai dreptate.
Cel puţin, aşa sper. O să ne dăm silinţa.
Dacă două echipe se roagă înainte de meci, pe cine alege Dumnezeu?
Nu alege.
Doar dacă joacă Florida cu Georgia, caz în care...
- Terry! Dumnezeu nu alege. - Caz în care alege Georgia.
Atunci, de ce se roagă?
Fiindcă îi ajută să joace cât mai bine posibil,
indiferent de deznodământul partidei.
Toate familiile au vrut să se joace azi.
Da. Nu a fost uşor, dar au trecut câteva zile.
Oamenii vor să vadă dacă vor reuşi să se descurce.
Poftim! Trebuie să plec.
Cei de la adăpost vor să fac evaluări în dimineaţa asta.
O să te descurci?
Derek a fost alături de el doi ani.
De câte ori l-am urcat în maşina lui?
În jumătate dintre cazuri, i-am făcut cu mâna la plecare.
Ralph...
Derek a avut cancer. Omul nu are nicio legătură cu asta.
Arestează-l pentru ce a făcut.
Mă rog la Dumnezeu să reziste.
- Prima ratare! - Nu-i nimic.
E prima. Vino la mine.
E bine şi dacă ajungem la bază.
Jimmy, aşteaptă-l pe jucătorul de la bătaie.
Connor, ia o bâtă.
Du-te după el, cowboy!
Să facem asta!
Mamă, au venit poliţiştii.
Sper că nu e vorba de cărţile pe care nu le-am înapoiat la bibliotecă.
De ce ar face cineva aşa ceva?
În momentul de faţă, nu ştiu mai multe decât tine, Mary.
Spune-mi ce ai văzut ieri după-amiază.
Ieşeam de la Gerald's cu cumpărăturile.
Nu e aşa de frumos ca la Kroger's, dar e mai aproape de casa mea.
După accidentul de anul trecut, nu îmi place să conduc mult.
- Ai spus că era în jurul orei 15:00. - Era exact ora 15:00.
Am auzit ceasul din turn bătând.
Exact când plecam. Şi l-am văzut pe copilul Peterson.
Ce purta?
Haine de băiat.
Blugi, tricou, şapcă de baseball.
Apoi, ce ai văzut?
- Bună, Frankie! - Bună ziua, dle Maitland!
E păcat.
Ollie o va repara după ce voi ajunge acasă.
Te duc eu cu maşina.
Am presupus că îl duce acasă pe copil.
Poţi să-mi spui ceva despre dubă?
Ai văzut ceva scris pe laterale? Ai reţinut numărul de înmatriculare?
Pot să-ţi spun că era un număr din alt stat.
Nu avea culorile Georgiei.
Galben şi alb.
Nu îmi amintesc.
- Individul ăsta... - Ralph...
Terry Maitland.
Îl cunosc de când era copil.
T., am nevoie de o copie a amprentelor lui Terry Maitland.
Corect, antrenorul Terry.
Vorbeşte la Comisia pentru Educaţie. Ar trebui să le aibă la dosar.
A treia ratare!
Intraţi pe teren, îi citiţi drepturile
cu voce tare, ca să audă toată lumea.
Apoi, îi puneţi cătuşele, astfel încât să vadă toţi.
Nu e conform protocolului.
Îi puneţi cătuşele în faţa tuturor, apoi, îl aduceţi la mine.
- Tu nu vii? - Arestaţi-l!
- Am înţeles. - Fără arme.
- Dacă o ia la fugă? - Fugiţi după el.
Sunt vreo 200 de oameni acolo.
Bine.
T., totul e aranjat?
Aşteptăm mandatul.
Tocmai a sosit.
- E Sablo? - Da.
Spune-i că îl sun imediat după ce îl văd pe Maitland încătuşat.
Bine.
Aşadar, veneai de la tine de acasă şi te îndreptai spre casa Ameliei.
- Pot să mai beau un suc? - Juney, unul e suficient.
Spune că mi se strică dinţii, dar sunt dinţi de lapte.
Oricum o să cadă.
Mama ta e şefa.
Poate o întrebăm încă o dată după ce terminăm aici.
Aşadar, mergeai pe lângă parc.
Spune-mi ce ai văzut.
Eşti plin de sânge.
A spus că l-a lovit o creangă, dar cred că minţea.
De ce crezi asta?
Odată, mi-a curs sânge din nas, dar numai sub nas.
Antrenorul Terry avea sânge peste tot.
Iisuse...
Cred că s-a bătut cu un om rău în parc şi a mâncat bătaie.
Am încercat să o las puţin mai liberă.
De unde să ştiu?
Nu aveai de unde să ştii, Dee.
A treia ratare!
Nu-i nimic. Trevor, loveşte, Jimmy primeşte.
- Să loveşti bine, amice. - Dle antrenor Maitland!
Trevor încă nu a fost la bătaie. Toată lumea joacă. Ştii asta.
Să loveşti bine mingea. Mai repede!
- Dacă ratează, asta e. - O să fim eliminaţi din turneu.
Nimeni nu e eliminat din turneu.
Dacă loveşte bine, va avea ce să le povestească nepoţilor.
Te-ai gândit vreodată la asta?
Meciul se reia!
Ce se petrece, Don?
Terence Maitland, te arestez pentru uciderea lui Frankie Peterson.
- Pentru ce? - Întinde mâinile, te rog!
- Ce faci? - Ai dreptul să nu spui nimic.
Don, ce faci?
Înţelegi ce spun?
- Da. - Să mergem!
Ia-mi locul.
Ce are mai bun poliţia din Cherokee...
- Mulţumesc. - Cu mare plăcere.
Claude...
Sunt noi?
Nu, le-am făcut acum trei ani, la McAlester.
Sunt cuvintele dependentului pentru el însuşi.
Trebuie folosit, dar nu îl pot folosi.
Ăsta e paradoxul.
Se pare că ai fost la câteva întruniri.
De când mi-ai pus ultima oară cătuşele,
am devenit definiţia anonimităţii.
Droguri, alcool,
jocuri de noroc, datornici, sex...
Am devenit aproape invizibil.
Bravo ţie!
Te-ai şi angajat.
Îţi dai seama cum ar fi Peach Crease fără un manager competent?
Nu. Bravo ţie!
Bine... Când a sosit Terry Maitland?
Cu unu-două minute înainte de ora opt.
Se cânta ultima piesă pentru Jennifer.
Următoarea fată urma să intre la fix,
aşa că era cu unu-două minute înainte de opt.
Salut, dle antrenor! Ştii unde eşti. Nu-i aşa?
Vreau doar să merg la toaletă, să mă spăl puţin.
Iisuse... Nu aş vrea să-l văd pe celălalt.
Nu există "celălalt". Mi-a curs iar sânge din nas.
Mi se întâmplă des. M-am curăţat cât de bine am putut.
Ştii dacă e vreun doctor aici? S-ar putea să fie nevoie de cauterizare.
E un Quick Care imediat după Waffle House.
E la o milă distanţă. Conduci?
Nu ar trebui. Poţi să chemi un taxi?
Am parcat duba în spate. E în ordine?
E parcarea pentru angajaţi, dar poţi lăsa maşina o vreme.
Unde e toaleta bărbaţilor?
La capătul barului. Mergi după beţivi.
Mi-ai salvat viaţa.
Avea haine de schimb la el?
Bănuiesc că da. A ieşit de la toaletă cu haine curate.
- Poţi să le descrii? - Da.
Cămaşă cu nasturi curată. Putea fi albă, gri sau roz.
Nu mi-am dat seama din cauza luminii din local.
Blugi şi curea cu o cataramă mare, în formă de cap de cal.
Găseşti aşa ceva la magazinele cu suvenire de la ferme.
Ce e?
Când a trecut pe lângă mine, mergând spre toaletă,
am observat că era sânge pe spatele jachetei.
A spus că i-a curs sânge din nas.
Cum de a ajuns sângele pe spatele hainelor?
Bine, T. Spune-i lui Sablo că poate începe.
Ralph, slavă Domnului! Ce naiba e asta?
- Unde îl duceţi? - Ralph, ce naiba se petrece?
Unde îl duceţi? Terry!
- Glory, trebuie să te duci acasă. - De ce e încătuşat?
- Poliţiştii sunt la voi acasă. - Ce faci?
Crezi că el l-a ucis pe Frankie Peterson?
- Ia copiii şi sună-l pe Howie. - Să nu...
- Ia copiii şi sună-l pe Howie. - Deschide portiera!
Ralph, nenorocitule!
Dewey Sue'em şi Howe, firmă de avocatură.
Howard, sunt Glory. Terry a fost arestat.
E acuzat că l-a ucis pe Frankie Peterson.
Poftim? Unde l-au dus?
- Poţi să-l ajuţi? - Bineînţeles că pot.
- Spune-mi unde eşti! - Nu era în oraş în acea zi.
Crede-mă. Au făcut o mare greşeală.
Ralph Anderson a spus că poliţiştii sunt la noi acasă.
Probabil că au mandat de percheziţie. Unde sunt fetele?
- Sunt cu mine. - Glory, trebuie să te calmezi.
- Inspiră adânc! - Nu pot să mă calmez, Howard!
Bine.
În primul rând, nu trebuie ca fetele să vadă şi alţi poliţişti azi.
Lasă-le acasă la un prieten.
Ştii cine ar putea avea grijă de ele?
- Familia Spencer. - Perfect!
Apoi, du-te acasă şi vezi ce vor să ia poliţiştii.
Nu îi lăsa să ia decât ce scrie în mandat.
Bine.
S-ar putea să-ţi pună întrebări despre Terry. Repetă după mine.
La sfatul avocatului meu, refuz să răspund la întrebările voastre.
Perfect!
Băiatul familiei Peterson?
Ralph, mă cunoşti.
Nu a fost ucis marţi?
Nu am fost în oraş marţi. Aţi verificat unde am fost atunci?
Ştim unde ai fost.
Am o singură întrebare pentru tine. Te-ai atins de copilul meu?
Cum îndrăzneşti să mă întrebi aşa ceva, Ralph?
Aşadar, e doar băiatul Peterson?
Sau au fost şi alţii?
Ne-ai distrus viaţa.
Apelul a venit de la dispecerat.
"O comandă de la Peach Crease." Ştii ceva?
Eram deja acolo.
- Cât era ceasul? - În jur de 20:30.
Dle antrenor, soţia ta ştie unde eşti?
Vreau să suni la dispecerat şi să anunţi că m-ai luat.
Mulţumesc. Nu m-aş fi gândit să fac asta. Te duc acasă?
Nu. Mergem în gara Amtrak, din Dubrow.
Nu a vrut să-l duci la clinica din Burdick?
A spus că trebuie să ia trenul de noapte spre Dallas-Fort Worth.
A spus şi altceva?
Nimic.
La început, am crezut că a băut prea mult.
Părea să fie pe punctul de a leşina. Dar nu mirosea a alcool.
Dar ochii lui...
Parcă vrea să fie filmat.
Nu a cumpărat niciun bilet la cursa Amtrak din acea noapte,
nici la altă cursă, cu numerar sau cu un card.
Nu sunt imagini cu el reintrând în gară.
Atunci, de ce a pus-o pe taximetristă să-l ducă la gară?
Să încerce să ne pună...
Pe o pistă falsă? Nu cred.
Nu înţeleg.
Tipul a ucis un copil.
Vrea să evite arestarea, dar face numai tâmpenii.
Intră plin de sânge într-un local de striptease,
în faţa multor martori.
Conduce o dubă, o lasă în parcarea angajaţilor...
Cheamă un taxi, iar taxiul e în faţa localului.
Îi spune şoferiţei să confirme cursa la dispecerat.
Ce dracu'?
E ca şi cum ne-ar implora să-l prindem.
Ce fel de ucigaş face aşa ceva?
Unul care vrea să fie pedepsit pentru ce a făcut?
Nu cred nici asta.
O să plec.
Vrei să-i pui cătuşele mâine, la meci?
Un ucigaş de copii în echipamentul ligii juniorilor mici?
Parcă ar fi vorba de Gacy într-un costum de clovn.
Am vorbit cu cei de la laborator.
Au analizat sângele din dubă.
Cea mai mare cantitate are grupa 0 negativ, grupa băiatului.
Sunt mici cantităţi de sânge cu grupa AB pozitiv pe creangă şi pe volan.
Ştii care e procentul celor cu grupa AB pozitiv?
- Trei. - Trei la sută.
O să avem nevoie de ADN.
Nu cred. Avem cinci martori şi o tonă de amprente.
Oricum, o să fie prelevat din casă.
Un fir de păr de pe perie nu înseamnă nimic.
Ne trebuie o mostră de salivă.
Te simţi bine?
Să mergem!
Dle Maitland, sunt Kenneth Hayes, procuror districtual.
Nu vorbesc cu nimeni până nu soseşte avocatul meu.
I-ai spus dlui Anderson că nu erai în oraş în după-amiaza crimei. Aşa e?
Nu vorbesc cu nimeni până nu soseşte avocatul meu.
Am auzit de prima oară.
Din ce parte arăţi mai bine din profil?
În acest stat, te putem reţine 48 de ore fără să te punem sub acuzare.
Dacă nu ne ajuţi să ne lămurim până atunci,
te vom duce la tribunal, să fii pus sub acuzare.
Până atunci, va afla toată lumea.
Locul ăsta o să fie plin de ziarişti cu camere de filmat.
Ce părere ai? Partea stângă sau partea dreaptă?
Vrei să fii de ajutor? Lasă-ne să luăm o mostră de salivă.
Dacă aş fi nevinovat, aş cere să mi se preleve.
Avocat.
Dacă ADN-ul tău nu se potriveşte cu al ucigaşului,
procurorul Haynes, care candidează să fie reales,
nu îşi permite să piardă un caz atât de important.
De câte ori am un caz suficient de solid ca să-l trimit în instanţă,
ştii ce îmi spune?
- "Cum o să pierd?" - Întotdeauna.
Nu îl pot ridica de la birou
decât dacă acel caz e foarte solid.
Uită-te la el. Îi strălucesc ochii.
E pregătit.
Ce îţi spune asta?
Terry?
- Avocat. - Bine.
O să-l aşteptăm.
Încă o întrebare... Poţi să nu răspunzi.
Ştii ce grupă de sânge ai?
AB pozitiv. Aşa e?
- Iată-l! - Howie...
- Ce mai faci? - Vă las să vorbiţi.
- Bine. - Mă întorc imediat.
Băieţi, e o mare greşeală, pe care o putem lămuri aici şi acum.
V-aţi pierdut minţile?
- Mintea mea funcţionează perfect. - Ce v-a spus?
Că aşteaptă să-i sosească avocatul.
Am presupus asta. L-aţi adus la interogatoriu.
Nu a existat o discuţie preliminară.
L-ai arestat în faţa a 100 de oameni
fără să-i dai ocazia să-ţi spună versiunea lui
şi fără să încerci s-o verifici?
Avem suficiente probe. Nu am vrut să rişte să fugă.
Să fugă?
L-aţi arestat în faţa familiei şi a vecinilor,
când puteaţi să trimiteţi poliţişti în jurul stadionului,
să aşteptaţi să se termine meciul şi să-l arestaţi în drum spre casă.
Ralph, te cunosc. Eşti un om decent. De ce?
În primul rând, Howard, nu l-am arestat eu.
I-am pus pe Don Harrier şi pe Tom Yates să-l aresteze.
Am făcut asta din cauză că, dacă puneam mâna pe el,
nu ştiu dacă mă puteam abţine să nu-l bat măr.
Nu am vrut să te foloseşti de asta la proces.
Incredibil!
Vrei să vezi ce i-a făcut lui Frankie Peterson?
Cineva i-a făcut asta.
Dle poliţist, mută maşina aia!
Dnă Maitland, avem mandat să percheziţionăm proprietatea
şi să ridicăm bunuri care îi aparţin soţului dv., Terence Maitland.
Mi-a spus avocatul. Aici nu se specifică nimic.
Înseamnă că puteţi lua orice?
Ţinând cont de natura infracţiunii, e la latitudinea noastră.
E a fiicei mele. Nu e a lui Terry. La naiba!
- Îţi plac băieţeii, dle antrenor? - Încetează!
Spune-ne de ce e Terry aici. Spune-ne tot. Altfel, mă adresez presei.
O să spun că aţi arestat un membru de bază al comunităţii,
că i-aţi distrus reputaţia, că i-aţi înfricoşat soţia şi copiii,
dar fără să spuneţi de ce.
- Mai întâi, amprentele. - Amprentele mele?
Pe cadavrul lui Frank Peterson, în dubă.
- În ce dubă? - Pe care ai folosit-o ca să-l răpeşti.
Pe bicicleta lui, pe care am găsit-o în dubă.
Şi pe creanga cu care l-ai sodomizat.
Iisuse...
Nu ar fi prima oară când sunt plantate amprente.
Câteva, poate. Dar 70-80? Şi cu sânge?
Avem şi mulţi martori.
Fiecare l-a identificat fără nicio ezitare.
Ştii care e definiţia martorului, Ralph?
E o persoană care crede că a văzut ceva.
Poate că ar trebui să faceţi ceva cu grupa de sânge AB pozitiv.
Georgia are o populaţie de patru milioane.
Trei la sută înseamnă 120000 de suspecţi,
presupunând că ucigaşul nu e din Alabama sau din Florida.
E un coşmar.
Atunci, pune-i capăt. Spune-ne de ce ai făcut-o.
Spune ce vrei, chiar şi că ai circumstanţe atenuante.
- Ai luat medicamente noi? - Nu.
- Ţi-ai pierdut cunoştinţa? - Nu.
Ai avut halucinaţii? Eşti schizofrenic?
Ajută-ne, ca să te ajutăm.
Spune-ne ceva înainte să primim rezultatele analizelor ADN.
- Şi, poate, eviţi injecţia. - Injecţia?
- Am fost la Cap City. - De când până când?
Am plecat de acasă marţi, la ora 9:00.
M-am întors a doua zi, miercuri, la prânz.
- A fost cineva cu tine? - Da. Jerry Frost şi Bob Barry.
De ce v-aţi dus la Cap City?
La o conferinţă pentru profesorii de engleză de gimnaziu.
Care era subiectul conferinţei?
Cenzura, cărţile interzise.
Asociaţia pentru Limbi Moderne a organizat-o la hotelul Babcock.
Am ajuns acolo înainte de prânz.
Am trecut direct la discuţiile de după-amiază.
- Adică la ce oră? - După prânz, pe la două.
Au durat o oră. Au urmat întrebările, 45 de minute.
- Foarte convenabil. - Nu şi pentru tine.
Apoi, noi trei am mers la hotel şi ne-am uitat la meciul lui Braves.
La 17:30, am mers la următoarea sesiune de discuţii.
Am luat cina la hotel, unde au fost mulţi oameni.
Am băut o bere la bar. Şi barul era aglomerat.
Ne-am dus în camere şi ne-am culcat.
Am coborât dimineaţă, la ora 7:00,
am eliberat camera, am luat micul dejun şi m-am întors acasă.
Nu pot să cred că e prima oară când întrebaţi asta.
- Ţi-am spus de ce. - Da.
Putea să urce la bordul unui vapor şi să fugă în Madagascar.
Faceţi o mare greşeală.
Nu e nicio greşeală.
Peste două zile, o să avem rezultatele analizelor ADN.
Dacă nu va fi sfârşitul tău...
E la voi de patru zile. Îl vreau înapoi.
Dnă Peterson, înţeleg, dar e decizia legistului.
- Trebuie să se asigure că... - Lăsaţi-mă să-mi îngrop fiul!
Nu înţelegi.
- Ralph, nu îmi dau... - Nu acum.
Iată-l! Tu ai făcut-o?
Tu l-ai ucis pe fiul meu?
L-ai ucis pe fiul meu, Terry?
Uită-te la mine, nenorocitule!
Pregătiţi-vă! Să mergem! Următorul grup.
Tălpile, pe semnele vopsite. Aşezaţi-vă pe vine şi tuşiţi.
Tălpile, pe semne. Lăsaţi-vă pe vine.
Mai profund.
Vreau să vă ţineţi fundul la exact 45 cm de sol.
Ăsta e tipul care l-a ucis pe copil.
Tu eşti. Aşa e?
Ridicaţi-vă!
Mişcaţi-vă!
Nu am toată ziua la dispoziţie.
Hotelul Babcock. Unde vă fac legătura?
La Jonathan Hughes, la pază.
- Paza. - Salut, Jon! Sunt Alec Pelley.
- Ce mai faci, amice? - Bine.
Sunt la o oră de mers de tine. Am nevoie de ajutorul tău.
Fac cercetări pentru Howie Saloman. Eşti prin zonă?
În linie, băieţi! Să mergem!
Să mergem!
- Nu pot intra acolo. - Serios?
- Nu pot intra acolo. - Eşti născut ca să intri acolo.
Larry, să nu mai pierdem încă unul. Ai înţeles?
Dă-i drumul!
Mişcaţi-vă!
Trebuie să vorbim cu profesorii cu care a spus că a fost la Cap City.
Tamika vorbeşte cu unul dintre ei chiar acum.
Ai aflat ceva?
Până acum, a confirmat tot ce a spus Maitland.
Celălalt a sunat toată după-amiaza. E nervos că nu l-am contactat.
Trebuie să trimitem pe cineva la hotel.
Altfel, anchetatorul lui Saloman o să pună mâna pe caseta de supraveghere.
Probabil că a pus mâna deja. Ce contează?
Nu o poate lua cu el, s-o ascundă în maşina lui.
Aşa e.
Chiar dacă vede un tip care seamănă cu Maitland, nu e concludent,
în comparaţie cu probele noastre.
Opreşte aici!
- E omul tău? - Poate fi.
Nu avem imagini din magazinul de suvenire.
Nu avem camere acolo.
Nu sunt şi alte imagini de la conferinţă?
Asta e tot.
De la bar sau de la restaurant, de pe holul din faţa camerei lui?
Publicul a avut acces liber. Echipe TV au filmat conferinţa.
Poate găseşti ceva la ele.
Jessa...
- Trezeşte-te... - Nu!
N-o să fac asta!
- E în ordine. - Mamă, spune-i să iasă din camera mea.
E doar un vis urât. Nu e nimeni aici. Priveşte!
Priveşte! Nu e nimeni aici. Ai visat urât. E în ordine.
A fost aici şi mi-a spus lucruri urâte.
Nu. E doar un vis urât.
- Da. - Ce e cu ea?
A visat urât. Du-te la culcare.
Nu am visat. A fost aici.
- Da. - Ţi-am trimis un link.
Uită-te şi spune-mi ce crezi.
Iisuse...
Sper că asta îţi răspunde la întrebare. Altcineva?
Da, domnule.
Nu înţeleg ceva. Cartea "Abatorul cinci" e interzisă,
bănuiesc, din cauza modului în care abordează războiul.
Dar "Iliada", mult mai sângeroasă şi mai explicită,
e o lectură obligatorie.
Mă întrebam dacă puteţi explica acest lucru.
William, tu eşti specialist în Homer. Te rog să răspunzi tu.
Ralph, e sau nu Terry Maitland,
în aceeaşi zi şi aproape la aceeaşi oră
la care Frankie Peterson a fost ucis, la 110 km distanţă?
Dr. Scott e chemat la Radiologie.
Problema este
că rar se întâmplă ca juraţii să dea verdictul numai pe baza amprentelor.
- Cum rămâne cu martorii? - Un copil mic?
O femeie în vârstă, care conduce 3 km pe săptămână, fiindcă nu vede bine?
Un paznic dintr-un club de striptease, cu un cazier lung cât o zi de post?
Când Saloman va trece la interogatoriul încrucişat...
Dar l-au văzut. L-au identificat.
Fiecare dintre ei a spus adevărul.
Vrei să spui că totul se rezumă la probele ADN?
Încep să mă îndoiesc.
- Încă stăm de vorbă. - Nu. Vorbeşte cu Yune.
Mă duc la hotelul din Cap City.
Acuzaţiile au fost retrase? S-a terminat?
Nu chiar.
Atunci când te-au arestat, te-au urcat în trenul justiţiei,
iar trenul nu are creier.
Ştie doar că trebuie să oprească în fiecare staţie.
Peste două zile, vei fi dus în faţa judecătorului Landy.
Dar pot să-ţi promit ceva.
Până când vei ajunge la tribunal,
mă voi asigura că toţi reporterii şi toate posturile TV din stat
vor avea o copie a înregistrării, iar Landy nu va putea refuza cauţiunea.
Procurorul o să măcăne ca o raţă,
fiindcă are multe probe juridice de care e foarte mândru.
Dar să ştii, Terry, ce avem noi e mai important decât ce are el.
Avem o înregistrare şi avem martori.
- Vreau mai mult. - Adică?
Probe directe comparabile cu probele lor.
De la Sheraton? Au trecut cinci zile de când a fost acolo.
Un om poate visa. Nu-i aşa?
Poate că e ceva.
Tipul ăsta ţi se pare cunoscut?
Mulţumesc.
Ce mai faci?
- Destul de bine. - Mă bucur să aud.
Ai lucrat marţi? În ziua în care a fost conferinţa profesorilor.
- Sunt aici zilnic. E magazinul meu. - Te poţi uita la pozele astea?
Spune-mi dacă l-ai văzut pe bărbatul ăsta.
Sunt cam neclare.
- E acelaşi tip? - Da.
- Da, a fost aici. - Eşti sigură?
Vezi cărţile alea? Ştii de ce sunt acolo, sus?
Fiindcă nu le cumpără nimeni. Sunt prea scumpe.
Nimeni nu s-a uitat la ele înainte să vină tipul ăla.
Nu a cumpărat cartea, dar s-a gândit s-o cumpere.
- Ce carte? - Cu cotorul roşu.
A atins cineva cartea aia după ce a trecut el pe-aici?
Glumeşti?
Cât costă?
- Salut, Alec! - Salut, Ralph!
În punga aia e un album cu fotografii?
- Da. - Grozav!
Dacă găseşti amprentele lui Maitland acolo, ne faci tuturor o favoare.
Sper să nu se întâmple asta.
Oricum, o să te distrezi cu înregistrarea TV.
Sau voi găsi amprentele altcuiva,
iar înregistrarea ta nu va mai fi aşa de interesantă.
Asta e de la Sheraton, din Cap City.
Asta e de la locul crimei.
Şi astea sunt amprentele lui Terry Maitland.
- Să bată tobele? - Toate sunt la fel.
Imposibil. Nu putea fi în două locuri în acelaşi timp.
E dificil.
Le-ai înregistrat ca probe?
Am fost nevoit.
Atunci, Howie Saloman va pune mâna pe ele.
În anii '90,
a existat un fotbalist columbian
care a dat un autogol la campionatul mondial de fotbal.
Ca urmare, echipa lui a fost eliminată.
Îmi aminteşti de el.
- Dacă Terry Maitland e nevinovat... - Nu este.
Dacă e nevinovat, nu am terminat.
Se întâmplă din nou.
Cât de mult vrei să câştigi, Kenneth?
Nu ştiu, Ralph. Cât de mult vrei să pierzi?
La mulţi ani, dragul meu!
La mulţi ani!
Mi-e aşa de dor de tine...
Aş face orice.
Orice.
Ştie.
Oare ştie?
Nu aş suporta să cred altceva.
Sunt poliţist de peste 20 de ani.
Şi nu pot trece peste asta.
Că nu i-ai făcut dreptate lui Derek.
Sunt momente la serviciu
când am impresia că afectează tot ce fac,
fiecare raţionament, fiecare decizie.
Precum...
- Terry Maitland. - Ralph...
Dacă ai putea să nu te mai gândeşti la Derek pentru o clipă
şi să laşi deoparte
toate probele contradictorii ale ambelor părţi...
Răspunde-mi la o întrebare...
Din tot sufletul.
Crezi că Terry Maitland l-a ucis pe băiat?
Nu pot să-ţi răspund. Chiar nu ştiu.
Ar fi trebuit să vii cu noi. Nu a fost aşa de rău.
T., poţi să vii puţin? Vrei să te uiţi la asta?
Spune-mi ce vezi.
E Terry Maitland.
Uită-te mai de aproape!
Ne arată degetul?
Ucigaş de copii.
Ucigaş de copii...
Sângele cere sânge. Mă auzi?
Mâine-dimineaţă, când o să te întorci din curte,
o să te aşteptăm.
Poţi să fii sigur.
Subtitrare: Retail